CELEX: C2006/224/99
Language: fi
Date: 2006-09-16 00:00:00
Title: Asia T-11/06 R: Yhteisöjen ensimmäisen oikeusasteen tuomioistuimen presidentin määräys 7.7.2006 — Romana Tabacchi v. komissio (Väliaikainen oikeussuoja — Täytäntöönpanon lykkäämistä koskeva hakemus — Kilpailu — Sakon maksaminen — Pankkitakaus — Fumus boni juris — Kiireellisyys — Intressivertailu — Osittainen ja ehdollinen täytäntöönpanon lykkääminen)

16.9.2006   
            
            
               FI
            
            
               Euroopan unionin virallinen lehti
            
            
               C 224/46
            
         Yhteisöjen ensimmäisen oikeusasteen tuomioistuimen presidentin määräys 7.7.2006 — Romana Tabacchi v. komissio
   (Asia T-11/06 R)
   (Väliaikainen oikeussuoja - Täytäntöönpanon lykkäämistä koskeva hakemus - Kilpailu - Sakon maksaminen - Pankkitakaus - Fumus boni juris - Kiireellisyys - Intressivertailu - Osittainen ja ehdollinen täytäntöönpanon lykkääminen)
   (2006/C 224/99)
   Oikeudenkäyntikieli: italia
   Asianosaiset
   
      Kantaja: Romana Tabacchi SpA (Rooma, Italia) (edustajat: asianajajat M. Siragusa ja G. C. Rizza)
   
      Vastaaja: Euroopan yhteisöjen komissio (asiamiehet: É. Gippini Fournier ja F. Amato)
   Oikeudenkäynnin kohde
   Yhtäältä EY:n 81 artiklan 1 kohdan mukaisesta menettelystä 20.10.2005 tehdyn komission päätöksen (asia KOMP/C-38.281/B.2 — Raakatupakka — Italia) täytäntöönpanon lykkäämistä koskeva vaatimus siltä osin kuin siinä määrätään kantajalle 2,05 miljoonan euron suuruinen sakko ja toisaalta pankkitakauksen asettamisvelvollisuudesta, jonka täyttäminen on edellytyksenä sille, ettei sakkoa peritä välittömästi, vapauttamista koskeva vaatimus.
   Määräysosa
   
               1)
            
            
               Romana Tabacchi SpA:n velvollisuutta asettaa komissiolle pankkitakaus, jonka täyttäminen on edellytyksenä sille, että EY:n 81 artiklan 1 kohdan mukaisesta menettelystä 20.10.2005 tehdyn komission päätöksen (asia KOMP/C-38.281/B.2 — Raakatupakka — Italia) 2 artiklassa määrättyä sakkoa ei peritä välittömästi, lykätään seuraavin edellytyksin:
               
                           a)
                        
                        
                           kantajan on kahden viikon kuluessa tämän määräyksen tiedoksiantamisesta:
                           
                                       —
                                    
                                    
                                       asetettava 400 000 euron suuruinen pankkitakaus;
                                    
                                 
                                       —
                                    
                                    
                                       maksettava komissiolle 200 000 euron suuruinen summa;
                                    
                                 
                     
                           b)
                        
                        
                           kantajan on kolmen kuukauden kuluessa tämän määräyksen tiedoksiantamisesta maksettava komissiolle 330 000 euron suuruinen summa;
                        
                     
                           c)
                        
                        
                           kantajan on 1.1.2007 lukien suoritettava komissiolle neljännesvuosittain 100 000 euron suuruinen summa siihen asti, kunnes ensimmäinen seuraavista kahdesta edellytyksestä täyttyy:
                           
                                       —
                                    
                                    
                                       sakon loppuosan suorittaminen korotettuna sillä korolla, jonka komissio on ilmoittanut 9.11.2005 päivätyssä kirjeessä, jolla se antoi tiedoksi sakon määräämisestä tehdyn päätöksen;
                                    
                                 
                                       —
                                    
                                    
                                       tuomion antaminen pääasiassa.
                                    
                                 
                     
         
               2)
            
            
               Oikeudenkäyntikuluista päätetään myöhemmin